**РЕПУБЛИКА СРБИЈА**

**ОПШТИНА ЛАПОВО**

**СКУПШТИНА ОПШТИНЕ**

**Број: 003451403 2024 08233 001 000 060 107 04 022**

**Датум: 12. 12. 2024. године**

**ЛАПОВО**

 На основу члана 32. тачка 9. Закона о локалној самоуправи („Службени гласник Републике Србије“', број 129/07, 84/13-др.закон и 101/16-др.закон, 47/2018 и 111/2021- други закон), члана 37. Закона о култури („Службени гласник РС“ број 72/2009, 13/2016, 30/2016 – исправка, 6/2020, 47/2021, 78/2021 и  76/2023), члана 37. став 1. тачка 12. Статута Општине Лапово („Службени гласник општине Лапово“, бр. 2/19) и члана 30. Статута Центра за културу „Стефан Немања“ Лапово („Службени гласник општине Лапово“, бр.15/23), Скупштина општине Лапово на седници одржаној дана 12. децембра 2024. године, донела је

**Р Е Ш Е Њ Е**

**о именовању вршиоца дужности директора Центра за културу**

**„Стефан Немања“ Лапово**

**Члан 1.**

 **ИМЕНУЈЕ СЕ Јована Нешић**, мастер економисткиња из Деспотовца, за вршитељку дужности директорке Центра за културу „Стефан Немања“ Лапово, најдуже до годину дана, односно до именовања директора Центра за културу „Стефан Немања“ Лапово у складу са Законом о култури, почев од 13. децембра 2024. године.

**Члан 2.**

 Ово Решење објавити у „Службеном гласнику општине Лапово“.

**О б р а з л о ж е њ е**

 Правни основ за доношење овог Решења садржан је у одредбама члана 32. тачка 9. Закона о локалној самоуправи, члана 37. Закона о култури и члана 37. тачка 12. Статута Општине Лапово, којима је прописано да скупштина јединице локалне самоуправе именује и разрешава директора установе, организације и службе чији је оснивач и даје сагласност на њихове статуте, у складу са законом.

 Чланом 37. Закона о култури прописано је да оснивач може именовати вршиоца дужности директора установе, без претходно спроведеног јавног конкурса, у случају када директору престане дужност пре истека мандата.

 Решењем СО Лапово број 003451403 2024 08233 001 000 060 107 04 021 од 12. децембра 2024. године вршитељка дужности директора Центра за културу „Стефан Немања“ Лапово, Емилија Костић, разрешена је функције вд директора установе, закључно са даном 12.12.2024. године, на лични захтев.

 На основу наведеног, а на предлог овлашћених предлагача, донето је Решење као у диспозитиву.

**ПРЕДСЕДНИЦА**

**Мирела Раденковић**